
REFERAT
Privind participarea Consiliului Local în calitate de coorganizator al manifestării „Arta contemporană în Banat”, organizată de către Uniunea Artiştilor Plastici Timişoara
Referitor la solicitarea nr. SC2004 – 020939/ 30.11.2004 a Uniunii Artiştilor Plastici Timişoara privind proiectul  „Arta contemporană în Banat”, ce se va desfăşura în luna aprilie 2005, 
Proiectul îşi propune ca artiştii plastici, a căror activitate este  de natură să reprezinte Timişoara şi Banatul la cel mai înalt nivel de spiritualitate, din toate generaţiile - maeştrii, artişti de maturitate, artişti tineri - vor face obiectul unor expoziţii consecutive , structurate pe genuri artistice. Anul acesta va fi organizată expoziţia Grafica bănăţeană contemporană.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 20.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

